คลังเร่งขรก.ใช้สิทธิออกจากกบข.
กรมบัญชีกลางเตือนข้าราชการ ผู้รับบำนาญ  ผู้รับเบี้ยหวัดที่ ใช้สิทธิ์ลาออกจากองทุน กบข. ก่อน 30 ก.ย.นี้
27 ส.ค. 2558

กรมบัญชีกลางเตือนข้าราชการ ผู้รับบำนาญ  ผู้รับเบี้ยหวัดที่ ใช้สิทธิ์ลาออกจากองทุน กบข. ก่อน 30 ก.ย.นี้ 
นายมนัส แจ่มเวหา อธิบดีกรมบัญชีกลาง เปิดเผยว่า ขณะนี้มีข้าราชการ ผู้รับบำนาญ และผู้รับเบี้ยหวัด ที่ใช้สิทธิลาออกจากสมาชิกกองทุนสำรองเลี้ยงชีพ (กบข.) เพื่อมารับสิทธิรับบำเหน็จบำนาญแบบเก่า ถึงวันที่ 8 มิ.ย. 2558 จำนวน 4.37 แสนคน โดยแยกตามประเภทผู้มีสิทธิที่เป็นข้าราชการ 2.49 แสนคน ผู้รับบำนาญ 1.88 แสนคน และผู้รับเบี้ยหวัด 87 คน 
ทั้งนี้ ผู้มีสิทธิต้องคืนเงินให้กับทางราชการ เป็นเงิน 2.2 หมื่นล้านบาท และได้รับเงินคืนจากทางราชการ เป็นเงิน 1.61 หมื่นล้านบาท โดยเมื่อหักกลบลบกันแล้ว คาดว่าจะมีเงินคืนเข้าบัญชีเงินสำรองแล้วไม่ต่ำกว่า 5,939 ล้านบาท
สำหรับผู้มีสิทธิที่เลือกใช้สิทธิแบบแบ่งชำระเงินเป็นงวด คงเหลือให้ชำระในงวดเดือน สิ.ค.  และก.ย. นี้เท่านั้น ซึ่งต้องชำระให้ครบหมดทั้งจำนวนภายในวันที่ 30 ก.ย. 2558 แต่หากผู้มีสิทธิท่านใดชำระเงินไม่ครบจะถือว่าสละสิทธิ์